Oorleef die feestyd: wat om te drink en te eet | SARIE
Oorleef die feestyd: wat om te drink en te eet	deur Lydia van der Merwe
Skrywer Mark Twain was filosofies daaroor: "Eet waarvoor jy lus het en laat die kos dit self uitbaklei."
As die feesmaal later in die dag is, eet 'n ligte ontbyt en middagete. Peusel aan hoëvesel-vrugte of eet 'n sny volgraanbrood met margarien. Drink 'n halfuur vooraf 'n glas water. Dink ook hoe ongemaklik jy gaan voel as jy jouself ooreet.
Eet 'n gekookte eier of 'n sny volgraanbrood met grondboontjiebotter vóór die moeder van alle partytjies. Dit bevat proteïene en vet, wat veroorsaak dat alkohol stadiger in jou bloedstroom opgeneem word. Dit voorkom nie wingerdgriep nie, maar sal die proses vertraag. Onthou ook dat alkohol jou eetlus kan aanwakker. Peuselhappies soos aartappelskyfies en neute kan voorkom dat 'n drankie na jou kop toe gaan. Maar pasop, die soutinhoud van sulke peuselkos kan jou dors maak – en jou te veel laat drink.
Eet hoëvesel-kosse. Groente en volgraankosse beweeg vinniger deur jou spysverteringstelsel as hoëvetkos, soos vleis en ryk souse. Dit bevat boonop minder kilojoules (kJ). As jy te veel van eersgenoemde verorber, gaan jy steeds ongemaklik voel, maar minstens vir 'n korter tyd.
Kies 'n kleiner bord. Dit sal steeds vóél asof jy 'n bord kos geëet het.
Vermy verwerkte vleise soos salami, polonie en worsies. Ook geregte wat dit bevat, soos souttert. Dit het baie versadigde vette. Kies natuurlike vleis soos hoenderboudjies, dystuk (silverside) en geroosterde beesvleis.
Luister na jou lyf. As jy versadig begin voel, hou op eet, veral as jy poeding wil hê.Bron: Suna Kassier
Heilsame happies vir die feestyd In pleks van (links) kies eerder (regs) Hoendervlerkies
Gewone seekos- of garnaalkelkie
Gesnyde maer vleis
Aartappelskyfies met doopsous
Handjie vol neute, springmielies, pretzels
Gebakte patats of aartappels
Kunsmatig versoete warm kakao
Gerookte salm op 'n volgraan-beskuitjie
Nog enetjie? Eish… Alkohol het baie kilojoules en stimuleer jou eetlus. Beperk jou inname en drink baie water. Hier is Suna Kassier se raad as jy tóg van 'n drankie of twee hou:
Drink 'n glas water ná elkeen. Dit voorkom dat jy dehidreer. Jy drink ook minder.
Sterk koffie om jou nugter te maak? Dis onwaar. Kafeïen is 'n opkikker wat jou brein stimuleer en jou lewendiger laat voel, ja. Maar alkohol word deur jou lewer verwerk en koffie gaan nie dié orgaan se werking versnel nie. Jy gaan dus steeds die alkohol aan jou lyf voel. Die kloppende hoofpyn die oggend ná die joligheid? Jou liggaam het gedehidreer en koffie gaan dit net vererger.
qbrzxl iamwbdcwbiin, [url=http://juevnhesjyes.com/]juevnhesjyes[/url], [link=http://gneeimvijvzi.com/]gneeimvijvzi[/link], http://quxjhpxaqlhd.com/
z6n6Bc lztxkbyzsrnp, [url=http://cedhovuysdqg.com/]cedhovuysdqg[/url], [link=http://qxyteoknsqnj.com/]qxyteoknsqnj[/link], http://yacrvnwtnqzn.com/